Πρόταση κανονισμού του Ευρωπαϊκού Κοινοβουλίου και του Συμβουλίου που τροποποιεί τον κανονισμό (ΕΟΚ) αριθ. 3330/91 του Συμβουλίου σχετικά με τις στατιστικές συναλλαγών αγαθών μεταξύ των κρατών μελών, σε ό,τι αφορά την ονοματολογία των προϊόντων (COM(97)0275 - C4-0257/97 - 97/0162(COD))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 3)

Τέταρτη αιτιολογική σκέψη

>Αρχικό κείμενο>

ότι η απλούστευση της ονοματολογίας των προϊόντων προς χρήση στο πλαίσιο Intrastat περιλαμβάνεται μεταξύ αυτών των προτάσεων, καθώς η κατάταξη των προϊόντων θεωρείται γενικά ως δυσχερής από τους υπόχρεους παροχής στατιστικών πληροφοριών,

>Κείμενο μετά την ψηφοφορία στο ΕΚ>

ότι

η απλουστευμένη χρήση της συνδυασμένης ονοματολογίας στο πλαίσιο της Intrastat, καθώς και η διάθεση, στους υπόχρεους παροχής στατιστικών πληροφοριών, εργαλείων που να διευκολύνουν την κατάταξη των εμπορευμάτων περιλαμβάνονται μεταξύ αυτών των προτάσεων, καθώς η κατάταξη των προϊόντων στη συνδυασμένη ονοματολογία θεωρείται γενικά ως δυσχερής από τους υπόχρεους παροχής στατιστικών πληροφοριών,

(Τροπολογία 4)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η απλούστευση της συνδυασμένης ονοματολογίας προτείνεται ως πολιτικό σχέδιο στο πλαίσιο της δεύτερης φάσης της πρωτοβουλίας SLIM(1),

(1) SEC(97)0951

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι ως εκ τούτου θα πρέπει να απλουστευθεί η ονοματολογία αυτή διατηρώντας συγχρόνως τη σχέση της, με την ονοματολογία που χρησιμοποείται για τις συναλλαγές αγαθών με τις τρίτες χώρες, καθώς και τη συνοχή της με τις λοιπές στατιστικές ονοματολογίες,

>Κείμενο μετά την ψηφοφορία στο ΕΚ>

ότι ως εκ τούτου θα πρέπει να απλουστευθεί η

χρήση της ονοματολογίας αυτής διατηρώντας συγχρόνως μια ενιαία ονοματολογία για τις συναλλαγές αγαθών μέσα στην ενιαία αγορά και τις συναλλαγές αγαθών με τις τρίτες χώρες, η οποία να παρουσιάζει συνοχή με τις λοιπές στατιστικές ονοματολογίες,

(Τροπολογία 6)

Έκτη αιτιολογική σκέψη

>Αρχικό κείμενο>

ότι η Επιτροπή πιστεύει ότι ενδείκνυται να θεσπισθεί μια εταιρική σχέση με τις εθνικές διοικήσεις και τους εκπροσώπους, σε ευρωπαϊκό επίπεδο, των προμηθευτών και των χρηστών στατιστικών πληροφοριών, για την κατάρτιση προτάσεων απλούστευσης της ονοματολογίας που εφαρμόζεται στο πλαίσιο Intrastat,

>Κείμενο μετά την ψηφοφορία στο ΕΚ>

ότι ενδείκνυται να θεσπισθεί μια εταιρική σχέση με τις εθνικές διοικήσεις και τους εκπροσώπους, σε ευρωπαϊκό επίπεδο, των προμηθευτών και των χρηστών στατιστικών πληροφοριών, για την κατάρτιση προτάσεων απλούστευσης της

συνδυασμένης ονοματολογίας,

(Τροπολογία 7)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η εν λόγω εταιρική σχέση πρέπει να καθιστά δυνατή τη διατήρηση λεπτομέρειας της πληροφορίας σε επαρκή βαθμό για να ανταποκρίνεται στις ιδιαίτερες ανάγκες ορισμένων κλάδων,

(Τροπολογία 8)

ΑΡΘΡΟ 1

Άρθρο 21, παράγραφοι 1 έως 5 (κανονισμός (ΕΟΚ) 3330/91)

>Αρχικό κείμενο>

1. Στο μέσο των στατιστικών πληροφοριών που διαβιβάζονται στις αρμόδιες υπηρεσίες, τα εμπορεύματα προσδιορίζονται από τις διακρίσεις της ισχύουσας έκδοσης της ονοματολογίας που εφαρμόζεται στις συναλλαγές αγαθών μεταξύ κρατών μελών (ονοματολογία Intrastat)

>Κείμενο μετά την ψηφοφορία στο ΕΚ>

1. Στο μέσο των στατιστικών πληροφοριών που διαβιβάζονται στις αρμόδιες υπηρεσίες, τα εμπορεύματα προσδιορίζονται από τις διακρίσεις της ισχύουσας έκδοσης της

συνδυασμένης ονοματολογίας,

>Αρχικό κείμενο>

2. Η ονοματολογία Intrastat είναι μια ονοματολογία κωδικοποίησης των εμπορευμάτων που βασίζεται στο ισχύον εναρμονισμένο σύστημα. Μπορεί να περιλαμβάνει έναν περιορισμό αριθμό, στο ελάχιστο απαιτούμενο, υποδιαιρέσεων πέραν των διακρίσεων του εναρμονισμένου συστήματος ώστε να λαμβάνονται υπόψη οι συγκεκριμένες ανάγκες. Αυτές οι υποδιαιρέσεις πέρα από τις διακρίσεις του εναρμονισμένου συστήματος, προσδιορίζονται από τις διακρίσεις της ισχύουσας έκδοσης της συνδυασμένης ονοματολογίας.

>Κείμενο μετά την ψηφοφορία στο ΕΚ>

2. Ωστόσο, σύμφωνα με τους όρους της παραγράφου 3, οι υπόχρεοι παροχής πληροφοριών μπορούν, προκειμένου να ελαφρυνθεί ο φόρτος που συνδέεται με τις υποχρεώσεις τους, να περιοριστούν στη χρήση της ονοματολογίας του εναρμονισμένου συστήματος, για τον προσδιορισμό ορισμένων εμπορευμάτων.

>Αρχικό κείμενο>

3. Η ονοματολογία αυτή, θεσπίσθηκε από την Επιτροπή, σύμφωνα με το άρθρο 30 λαμβάνοντας υπόψη τα αποτελέσματα των εργασιών μιας ομάδας αποτελούμενης από εκπροσώπους των προμηθευτών και χρηστών των στατιστικών πληροφοριών επί των συναλλαγών αγαθών.

>Κείμενο μετά την ψηφοφορία στο ΕΚ>

3. Ο τρόπος υλοποιήσεως της παραγράφου 2 καθώς και οιοδήποτε άλλο τεχνικό μέτρο που αποσκοπεί στη διευκόλυνση της ταξινομήσεως των εμπορευμάτων για τις στατιστικές ανταλλαγών αγαθών μεταξύ καρτών μελών θεσπίζονται από την Επιτροπή, σύμφωνα με το άρθρο 30 λαμβάνοντας υπόψη τα αποτελέσματα των εργασιών μιας ομάδας αποτελούμενης από εκπροσώπους των προμηθευτών και χρηστών των στατιστικών πληροφοριών επί των συναλλαγών αγαθών.

>Αρχικό κείμενο>

4. Οι διαδικασίες λειτουργίας της ομάδας αυτής αποφασίσθηκαν από την Επιτροπή σύμφωνα με το άρθρο 30.

>Κείμενο μετά την ψηφοφορία στο ΕΚ>

4. Οι διαδικασίες λειτουργίας της ομάδας αυτής αποφασίσθηκαν από την Επιτροπή σύμφωνα με το άρθρο 30.

>Αρχικό κείμενο>

5. Για να ληφθεί υπόψη η εσωτερική τους οργάνωση, οι υπόχρεοι παροχής στατιστικών πληροφοριών μπορούν να χρησιμοποιούν τη συνδυασμένη ονοματολογία για τον προσδιορισμό των εμπορευμάτων στο μέσο της στατιστικής πληροφόρησης.

>Κείμενο μετά την ψηφοφορία στο ΕΚ>

5. Διαγράφεται

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού Ευρωπαϊκού Κοινοβουλίου και του Συμβουλίου που τροποποιεί τον κανονισμό (ΕΟΚ) αριθ. 3330/91 του Συμβουλίου σχετικά με τις στατιστικές συναλλαγών αγαθών μεταξύ των κρατών μελών, σε ό,τι αφορά την ονοματολογία των προϊόντων (COM(97)0275 - C4-0257/97 - 97/0162(COD))(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0275 - 97/0162(COD) ((ΕΕ C 245 της 12.8.1997, σελ. 12)),

- έχοντας υπόψη τα άρθρα 189 B, παράγραφος 2, και 100 Α της Συνθήκης ΕΚ, σύμφωνα με τα οποία του υπεβλήθη η πρόταση της Επιτροπής (C4-0257/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0102/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.